Oʻzbekiston jurnalistika va ommaviy kommunikatsiyalar universitetini tashkil etish toʻgʻrisida
(resolution, 2021-11-09)

Jahon axborot makoni globallashuvining kuchayishi ommaviy axborot vositalari sohasida dunyoda sodir boʻlayotgan voqealarga tez va mos ravishda munosabat bildirish, Oʻzbekistonda amalga oshirilayotgan demokratik qayta oʻzgarishlar haqida respublika aholisini, dunyo hamjamiyatini oʻz vaqtida va xolisona xabardor qilish tizimini takomillashtirish masalasi eng dolzarb vazifalardan biriga aylanib bormoqda. Ommaviy axborot vositalarining rivojlanishi, davlat va nodavlat davriy bosma nashrlar, teleradiostudiyalar, tahririyat-matbaa komplekslarining miqdor va sifat jihatidan oʻsishi, fuqarolik jamiyati institutlari, reklama agentliklari, axborot xizmatlari, media kommunikatsiya, internet jurnalistikasining shakllanishi raqobatbardosh, yangicha shart-sharoitlarda ishlay oladigan jurnalist kadrlarni tayyorlash zaruratini taqozo etmoqda. Jamiyatimiz hayotida demokratik prinsiplarni mustahkamlashda ommaviy axborot vositalari muhim va taʼsirchan omil hisoblanadi. Bu borada chinakam milliy jurnalistika maktabini shakllantirish, xususan, nodavlat ommaviy axborot vositalarini, axborot va Internet tarmogʻidagi tahliliy saytlarni qoʻllab-quvvatlashga eʼtibor qaratish muhim ahamiyatga egadir. Bugungi kunda yurtimizda 1500 dan ziyod ommaviy axborot vositalari faoliyat koʻrsatmoqda. Ularning barchasiga yuqori malakali kadrlar zarur. Biroq, mamlakatimizda bunday keng koʻlamli vazifani hal etadigan tayanch oliy taʼlim muassasasi mavjud emas. Harakatlar strategiyasini “Faol tadbirkorlik, innovatsion gʻoyalar va texnologiyalarni koʻllab-quvvatlash yili”da amalga oshirishga oid Davlat dasturining ijrosini taʼminlash, shuningdek, hozirgi tez oʻzgarayotgan globallashuv davrida jurnalistikaning oʻziga xos xususiyatlari, tarixiy taraqqiyoti, bugungi holati va istiqboli bilan bogʻliq masalalarni chuqur oʻrganish, bu borada olib borilayotgan ilmiy tadqiqot va ijodiy ishlar samaradorligini taʼminlash hamda ushbu soha uchun yuqori malakali kadrlar tayyorlashning sifatini tubdan oshirish maqsadida: 1. Oʻzbekiston Respublikasi Oliy va oʻrta maxsus taʼlim vazirligi tizimida Oʻzbekiston jurnalistika va ommaviy kommunikatsiyalar universiteti (keyingi oʻrinlarda Universitet deb yuritiladi) tashkil etilsin. 2. Belgilab qoʻyilsinki, Universitet ommaviy axborot vositalari sohasi uchun jurnalist kadrlar, shu jumladan, yuqori malakali, bir necha xorijiy tillarni mukammal biladigan xalqaro jurnalistlar hamda ilmiy-pedagog kadrlarni tayyorlash, ilmiy-tadqiqot ishlarini olib borish, respublikada mediataʼlim tizimini yaratish, soha xodimlarini qayta tayyorlash va malakasini oshirish, mazkur yoʻnalishlarda ilmiy va oʻquv-metodik materiallarni ishlab chiqish boʻyicha tayanch oliy taʼlim muassasasi hisoblanadi. 3. Quyidagilar Universitetning asosiy vazifalari etib belgilansin: jurnalistika sohasini, uning oʻziga xos xususiyatlari, ilmiy-nazariy, falsafiy-estetik asoslari, zamonaviy mediatexnologiyalarni chuqur oʻzlashtirgan, yuqori malakali jurnalist kadrlarni milliy va xalqaro standartlar darajasida sifatli tayyorlashni taʼminlash; mamlakatimizning ommaviy kommunikatsiya va jurnalistika sohasida erishgan yutuqlari, xorijiy mamlakatlar taʼlim muassasalarining tajribasi va hududlarda faoliyat olib borayotgan ommaviy axborot vositalarining talab va ehtiyojlarini hisobga olgan holda, tegishli yoʻnalishlar hamda mutaxassisliklar boʻyicha oʻquv-uslubiy adabiyotlarni yaratish, shuningdek, oʻquv jarayoniga zamonaviy axborot texnologiyalarini va masofadan oʻqitish usullarini joriy etish; jurnalistika sohasi taʼlimini rivojlantirishning ilmiy-metodik vazifalarini hal etish, ilgʻor xorijiy texnologiyalarni joriy qilishga yoʻnaltirilgan ilmiy tadqiqotlarni amalga oshirish va iqtidorli talaba-yoshlarni ilmiy faoliyat bilan shugʻullanishga keng jalb etish; oʻquv va ilmiy loyihalarni amalga oshirish, taʼlim va ilmiy izlanishlar jarayoniga mutaxassislarni keng jalb etish maqsadida pedagogika sohasidagi yetakchi respublika va xorijiy oliy taʼlim muassasalari hamda ilmiy markazlari bilan hamkorlik aloqalarini rivojlantirish; istiqbolli yosh bitiruvchilarni xorijiy oliy taʼlim muassasalari va ilmiy markazlarining magistratura va doktoranturasida taʼlim olish uchun muntazam yuborish orqali Universitetning ilmiy-pedagogik salohiyatini oshirib borish; respublika ommaviy axborot vositalari mutaxassislarini qayta tayyorlash va ularning malakasini oshirish, ilmiy-metodik bazasini shakllantirish va oʻquv-metodik rahbarlikni amalga oshirish. 4. Quyidagilar: Oʻzbekiston jurnalistika va ommaviy kommunikatsiyalar universitetining tuzilmasi 1-ilovaga muvofiq; 2018 — 2021-yillarda Oʻzbekiston jurnalistika va ommaviy kommunikatsiyalar universitetini rivojlantirish chora-tadbirlar dasturi 2-ilovaga muvofiq tasdiqlansin. Oʻzbekiston Respublikasi Oliy va oʻrta maxsus taʼlim vaziriga, zarur hollarda, Universitet tuzilmasiga oliy taʼlim muassasasi uchun belgilangan normativlarga muvofiq xodimlarning umumiy cheklangan soni doirasida oʻzgartirishlar kiritish huquqi berilsin. 5. 2018/2019 oʻquv yilida Oʻzbekiston jurnalistika va ommaviy kommunikatsiyalar universitetida bakalavrlar va magistrlar tayyorlash boʻyicha qabul kvotalari 3-ilovaga muvofiq tasdiqlansin. Qayd etilsinki: Oʻzbekiston Respublikasi Oliy va oʻrta maxsus taʼlim vazirligi tavsiyasi asosida Universitetning tegishli taʼlim yoʻnalishlari boʻyicha abituriyentlarni oliy taʼlim muassasasiga oʻqishga qabul qilish kirish test sinovlari bilan bir qatorda ularning kasb layoqatini aniqlashga qaratilgan kasbiy (ijodiy) imtihon (yozma va suhbat shaklida) oʻtkazish orqali amalga oshiriladi; 2018/2019 oʻquv yilidan boshlab Mirzo Ulugʻbek nomidagi Oʻzbekiston Milliy universiteti va Oʻzbekiston davlat jahon tillari universitetida “Jurnalistika (faoliyat turlari boʻyicha)” taʼlim yoʻnalishi va uning negizidagi magistratura mutaxassisliklari, shu jumladan, “Oliy jurnalistika kurslari” boʻyicha qabul toʻxtatiladi hamda ushbu taʼlim yoʻnalishi va uning negizidagi tegishli magistratura mutaxassisliklari boʻyicha taʼlim olayotgan talabalar oʻqishni bitirgunlariga qadar mazkur oliy taʼlim muassasalarida oʻqishini davom ettiradilar; 2019/2020 oʻquv yilidan boshlab Universitetga talabalarni bakalavriat taʼlim yoʻnalishlari va magistratura mutaxassisliklari boʻyicha qabul qilish soni har yili belgilangan tartibda tasdiqlanadigan respublika oliy taʼlim muassasalariga oʻqishga qabul qilish kvotalaridan kelib chiqqan holda belgilanadi. 6. Oʻzbekiston Respublikasi Oliy va oʻrta maxsus taʼlim vazirligi kadrlar buyurtmachilarining ehtiyojlarini oʻrganib chiqib, Oʻzbekiston Respublikasi taʼlim muassasalariga oʻqishga qabul qilish boʻyicha Davlat komissiyasiga Universitetning sirtqi taʼlim shakli boʻyicha qabul kvotalarini shakllantirish yuzasidan bir oy muddatda taklif kiritsin. Qayd etilsinki, sirtqi taʼlim shakli boʻyicha qabul kvotalari 2018/2019 oʻquv yilida Universitet bakalavriat taʼlim yoʻnalishlari uchun belgilangan qabul kvotalarining oʻttiz foizigacha boʻlgan miqdorda belgilanadi. 7. Belgilansinki, Universitet uchun bir nafar oʻqituvchi hisobiga toʻgʻri keladigan talabalar soni nisbatining cheklangan normativi 1:6,0 nisbatda oʻrnatiladi va Universitet professor-oʻqituvchilarining bazaviy lavozim maoshlari miqdoriga oʻttiz foiz ustama qoʻshib hisoblanadi. 8. Oʻzbekiston Respublikasi Oliy va oʻrta maxsus taʼlim vazirligi: bir oy muddatda Universitet ustavini davlat roʻyxatidan oʻtkazilishi choralarini koʻrsin; 2018-yil 15-iyunga qadar Universitetning boʻlimlari, fakultetlari va kafedralarini shakllantirishni, tasdiqlangan tuzilmaga muvofiq professor-oʻqituvchilar tarkibini yuqori malakali, taʼlim tizimida zamonaviy bilimlarga, shuningdek, amaliy ish tajribasiga ega mutaxassislar bilan toʻldirilishini, professor-oʻqituvchilarning kasbiy mahorati va darajasini uzluksiz oshirish uchun sharoitlar yaratilishini, oʻquv jarayoniga yuqori malakali xorijiy olimlar, professor-oʻqituvchilar va mutaxassislar keng jalb etilishini taʼminlasin; 2018-yil 15-iyulga qadar jurnalistika sohasida kadrlar tayyorlashga oid ilgʻor xorijiy tajriba asosida oʻquv rejalari va fan dasturlari, oʻquv-metodik materiallar va qoʻllanmalar ishlab chiqilishini va kafedralarga yetkazilishini taʼminlasin; manfaatdor vazirlik va idoralar bilan birgalikda talabalarning malakaviy amaliyotlarini belgilangan tartibda milliy, shuningdek, ilgʻor xorijiy ommaviy axborot vositalari bazasida tashkil etish choralarini koʻrsin; Universitetning boshlangʻich faoliyatini samarali tashkil etish maqsadida uning bino va inshootlarini joriy taʼmirlash va jihozlash (mebellar, kompyuter texnikasi, oʻquv adabiyotlari va boshqa moddiy-texnika vositalari) uchun Oʻzbekiston Respublikasi Oliy va oʻrta maxsus taʼlim vazirligining Oliy taʼlim muassasalarini rivojlantirish jamgʻarmasi mablagʻlaridan foydalansin. 9. Universitet kadrlar buyurtmachilari roʻyxati va ularga biriktiriladigan talabalar soni 4-ilovaga hamda bakalavriat taʼlim yoʻnalishlari va magistratura mutaxassisliklarining amaliyot oʻtash obyektlariga biriktirilishi 5-ilovaga muvofiq tasdiqlansin. 10. Quyidagilar Universitetda yuqori malakali kadrlar tayyorlash boʻyicha kadrlar buyurtmachilarining asosiy vazifalari etib belgilansin: korxona va tashkilotlar obyektlarida talabalarning amaliyotini tashkil qilish va “ustoz-shogird” tizimi asosida oʻtalishini taʼminlash hamda talabalarni ishlab chiqarishning yangi meʼyoriy hujjatlari, zamonaviy axborot dasturiy taʼminot mahsulotlari bilan yaqindan tanishtirish; ishlab chiqarish korxona va tashkilotlaridan tayinlangan malakaviy amaliyot rahbarlariga asosiy ish joyidan qoʻshimcha ish haqlarini tayinlash; manfaatdor vazirlik va idoralar tasarrufidagi boshqarmalar va ularning tarkibidagi korxona va tashkilotlardan malakali, tajribali mutaxassislarni taʼlim jarayonida ishtirokini taʼminlash; korxona va tashkilotlarda professor-oʻqituvchilarning stajirovkalari uchun shart-sharoitlar hamda kafedralarning filiallarini tashkil etish va amaliy mashgʻulotlar oʻtish imkoniyatini yaratish. Kadrlar buyurtmachilari talaba bilan oʻqishni bitirganidan soʻng 5 yil ishlab berish majburiyatini belgilovchi shartnoma tuzish orqali uning bazaviy toʻlov kontraktini 2-bosqichda kamida 50 foiz, 3-bosqichda kamida 75 foiz va 4-bosqichda 100 foiz miqdorda toʻlab berishi mumkinligi qayd etilsin. 11. Oʻzbekiston Respublikasi Oliy va oʻrta maxsus taʼlim vazirligi, Mutaxassislarni xorijda tayyorlash va vatandoshlar bilan muloqot qilish boʻyicha “El-yurt umidi” jamgʻarmasi manfaatdor vazirlik va idoralar bilan birgalikda Universitetning professor-oʻqituvchilari va ilmiy xodimlarini xorijiy oliy taʼlim muassasalari va ilmiy markazlariga malakasini oshirish va doktoranturaga yuborish, talabalarning malakaviy amaliyot oʻtashini muntazam tashkil etsin. 12. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi hamda Oliy va oʻrta maxsus taʼlim vazirligining Universitetda jurnalistika sohasi boʻyicha ilmiy darajalar beruvchi Ilmiy kengash ochish toʻgʻrisidagi taklifi maʼqullansin. 13. Quyidagilar Universitet faoliyatini moliyalashtirish manbalari etib belgilansin: Oʻzbekiston Respublikasi Davlat budjeti mablagʻlari; toʻlov-kontrakt asosida oʻqitishdan tushadigan mablagʻlar; xoʻjalik faoliyatidan va shartnomalar asosida xizmatlar koʻrsatishdan tushadigan tushumlar; jismoniy va yuridik shaxslarning homiylik xayriyalari; xalqaro moliya tashkilotlarining grantlari; qonun hujjatlarida taqiqlanmagan boshqa manbalar. 14. Toshkent shahar hokimligi hamda Oʻzbekiston Respublikasi Oliy va oʻrta maxsus taʼlim vazirligining Toshkent shahri, Yunusobod tumani, Markaz-5, 88-uyda joylashgan Yunusobod dizayn kasb-hunar kollejining bino va inshootlarini tegishli hududi bilan birga Universitetga operativ boshqarish huquqi asosida bepul berish toʻgʻrisidagi taklifiga rozilik berilsin. Belgilab qoʻyilsinki, Yunusobod dizayn kasb-hunar kollejining oʻquvchilari oʻqishni bitirgunlariga qadar Universitet binolarida oʻquv jarayonini davom ettiradilar. 15. Oʻzbekiston Respublikasi Oliy va oʻrta maxsus taʼlim vazirligi bir oy muddatda: Axborot texnologiyalari va kommunikatsiyalarini rivojlantirish vazirligi bilan birgalikda Universitetni onlayn maʼruza hamda masofaviy taʼlim uchun telekommunikatsiya jihozlari va infratuzilmasi bilan taʼminlash, shuningdek, Internet hamda elektron taʼlim milliy tarmogʻiga ulash choralarini koʻrish yuzasidan chora-tadbirlar rejasini ishlab chiqsin va tasdiqlasin; Iqtisodiyot vazirligi, Moliya vazirligi va Investitsiyalar boʻyicha davlat qoʻmitasi bilan birgalikda Universitetning bino va inshootlarini qurish, rekonstruksiya qilish, kapital taʼmirlash hamda jihozlash ishlarini 2019-yil va keyingi yillarga moʻljallangan Oʻzbekiston Respublikasining rivojlantirish davlat dasturlari doirasida amalga oshirilishi boʻyicha asoslangan takliflar ishlab chiqsin. 16. Oʻzbekiston Respublikasi Moliya vazirligi: Universitetni saqlash xarajatlarini 2018-yilda ijtimoiy soha boʻyicha tasdiqlangan budjet parametrlari doirasida ajratishni, 2019-yildan boshlab esa Oʻzbekiston Respublikasi Davlat budjeti parametrlarida nazarda tutsin; Universitetga 2 ta, shu jumladan, 1 ta xizmat va 1 ta maxsus yengil avtotransport vositasini saqlash uchun limit ajratsin. 17. Oʻzbekiston Respublikasi Vazirlar Mahkamasi: bir oy muddatda Oʻzbekiston jurnalistika va ommaviy kommunikatsiyalar universiteti Vasiylik kengashining tarkibini tasdiqlasin; Universitetning moddiy-texnika bazasini yaratish, shu jumladan, talabalar turar joyini qurish va jihozlash, kichik bosmaxona va oʻquv telestudiyasi faoliyatini yoʻlga qoʻyish boʻyicha zarur choralar koʻrsin. 18. Oʻzbekiston Respublikasi Oliy va oʻrta maxsus taʼlim vazirligi manfaatdor vazirlik va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 19. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidentining Davlat maslahatchisi R.S. Qosimov, Oʻzbekiston Respublikasi Bosh vazirining oʻrinbosari Q.V. Akmalov va Oʻzbekiston Respublikasi Oliy va oʻrta maxsus taʼlim vaziri I.U. Madjidov zimmasiga yuklansin. T/r Chora-tadbirlar nomi Amalga oshirish mexanizmi Muddati Moliyalashtirish manbai Masʼullar I. Universitetda taʼlim sifatini oshirish, yuqori malakali hamda zamonaviy bilimlarga ega kadrlarni tayyorlash, professor-oʻqituvchilar malakasini oshirish 1. Universitet ustavi, fakultetlar va kafedralarning tegishli hujjatlarini shakllantirish. 1. Universitet ustavini ishlab chiqish va davlat roʻyxatidan oʻtkazish. 2. Yuqori malakali kadrlarni tayyorlash, ilmiy-tadqiqot ishlarini rivojlantirishga yoʻnaltirilgan fakultet, boʻlim va kafedralar hujjatlarini ishlab chiqish va tasdiqlash. 2018-yil iyun - Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti 2. Bakalavriat taʼlim yoʻnalishlari va magistratura mutaxassisliklari talabalarining fanlardan nazariy bilim, amaliy koʻnikma va malakalarini davlat taʼlim standartlari, malaka talablari darajasida egallashi hamda chet tillarini mukammal bilishi uchun amaliy mashgʻulotlar hamda malaka amaliyotlari tegishli tarmoqning muayyan tashkilotlarida oʻtkazilishini tashkil etish. 1. Taʼlim yoʻnalishlari va magistratura mutaxassisliklari xususiyatidan kelib chiqib, ularda taʼlim olayotgan talabalar kontingentini tegishli tashkilotlarga biriktirish va shartnomalar tuzish. 2. Taʼlim yoʻnalishlari va magistratura mutaxassisliklarining malaka talablari, oʻquv rejasi, fan dasturlari hamda oʻquv adabiyotlarini sohaning nazariy va amaliy muammolaridan, ilgʻor xorijiy tajribalardan hamda ilmiy tadqiqot natijalaridan kelib chiqqan holda yangilash. 3. Shartnoma asosida amaliy mashgʻulotlar va malakaviy amaliyotni oʻquv jarayoni jadvali asosida tashkil etish, ushbu jarayonni nazorat qilish uchun universitet va tashkilot vakillarini biriktirish. 2018-yil dekabr - Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti, Oʻzbekiston Milliy axborot agentligi, Oʻzbekiston Matbuot va axborot agentligi, Oʻzbekiston Milliy teleradiokompaniyasi, Oʻzbekiston Jurnalistlari ijodiy uyushmasi 3. Universitet professor-oʻqituvchilarining zamonaviy talablar asosida bilim va koʻnikmalarini oshirish maqsadida ishlab chiqarish tashkilotlarida olib borilayotgan texnologik yangilanishlar, joriy etilayotgan innovatsion texnologiyalar toʻgʻrisida maʼlumot olishlari uchun tashkilotlarda stajirovkalarini hamda tashkilot hisobidan xorijda malaka oshirish (stajirovka)larini tashkil etish. 1. Soha tashkilotlarida professor-oʻqituvchilar stajirovkalarini tashkil etish. 2. Stajirovka yakunida tashkilotlardagi yangi texnika va texnologiyalarni oʻzlashtirish hamda muammolarni oʻrganish darajasini Universitet va tashkilot vakillaridan iborat komissiyada himoya qilish. 2018-yildan boshlab, doimiy - Oʻzbekiston Milliy axborot agentligi, Oʻzbekiston Matbuot va axborot agentligi, Oʻzbekiston Milliy teleradiokompaniyasi, Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti, Oʻzbekiston Jurnalistlari ijodiy uyushmasi 4. Respublika ommaviy axborot vositalari tarmoqlarining real ehtiyojlarini eʼtiborga olgan holda Universitetda yangi taʼlim yoʻnalishlari va magistratura mutaxassisliklari boʻyicha kadrlar tayyorlash. 1. Ommaviy axborot vositalarining kadrlarga boʻlgan ehtiyojini oʻrganish va tahlil qilish. 2. Mavjud ehtiyoj asosida 2018/2019 oʻquv yilidan boshlab, bakalavriat taʼlim yoʻnalishlari va magistratura mutaxassisliklari boʻyicha yuqori malakali kadrlar tayyorlash. 2018-yildan boshlab, doimiy - Oliy va oʻrta maxsus taʼlim vazirligi, Iqtisodiyot vazirligi, Oʻzbekiston jurnalistika va ommaviy kommunikatsiyalar universiteti, Oʻzbekiston Milliy axborot agentligi, Oʻzbekiston Jurnalistlari ijodiy uyushmasi 5. Ommaviy axborot vositalari tashkilotlari va taʼlim muassasalari, xususiy sektorning ilmiy-ijodiy muammolari asosida bitiruv malakaviy ishi va magistrlik dissertatsiyalari mavzulari bankini yaratish hamda tashkilotlar rahbarlari va mutaxassislarining yakuniy davlat attestatsiyalarida ishtirok etishini taʼminlash. 1. Professor-oʻqituvchilarning hamkor tashkilotlardagi stajirovka natijalari asosida bakalavriat taʼlim yoʻnalishlari va magistratura mutaxassisliklari kesimida bitiruv malakaviy ishi hamda magistrlik dissertatsiyalari mavzulari bankini shakllantirish. 2. Ishlab chiqarish tashkilotlarining yetakchi mutaxassislarini tashkilot muammolarini hisobga olgan holda shakllantirilgan mavzular boʻyicha bitiruv malakaviy ishi va magistrlik dissertatsiyalariga ilmiy rahbarlikka biriktirish. 3. Bitiruv malakaviy ishi va magistrlik dissertatsiyalari himoyasi yuzasidan Yakuniy davlat attestatsiyasi komissiyalari tarkibida ishlab chiqarish tashkilotlarining vakillari ishtirokini taʼminlash. doimiy - Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti, Oʻzbekiston Milliy axborot agentligi, Oʻzbekiston Matbuot va axborot agentligi, Oʻzbekiston Milliy teleradiokompaniyasi, Oʻzbekiston Jurnalistlari ijodiy uyushmasi 6. Bakalavriat taʼlim yoʻnalishlari va magistratura mutaxassisliklari fanlarini zamonaviy darslik, oʻquv-uslubiy, ilmiy-metodik va elektron adabiyotlar bilan taʼminlash. 1. Taʼlim yoʻnalishlari va mutaxassisliklari oʻquv rejalari hamda fan dasturlarini tanqidiy tahlil qilish. 2. Xorijiy davlatlar yetakchi oliy taʼlim muassasalarining tegishli bakalavriat taʼlim yoʻnalishlari va magistratura mutaxassisliklarining oʻquv rejalari va fan dasturlaridagi ilgʻor tajribalarni joriy etish. 3. Sohaning yetakchi mutaxassislaridan iborat xorijiy adabiyotlar asosida oʻquv adabiyotlarini yaratuvchi mualliflar guruhini shakllantirish, zamonaviy oʻquv adabiyotlarini yaratish. 4. Taʼlim jarayoniga oʻqitishning ilgʻor texnologiyalari, modul va interaktiv oʻqitish usullarini keng joriy etish hamda talabalarning zamonaviy axborot resurslaridan erkin foydalanishi uchun zaruriy shart-sharoitlarni yaratish. 2018-yildan boshlab, doimiy Oʻzbekiston jurnalistika va ommaviy kommunikatsiyalar universitetining budjet va budjetdan tashqari mablagʻlari doirasida Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti, Oʻzbekiston Milliy axborot agentligi, Oʻzbekiston Matbuot va axborot agentligi, Oʻzbekiston Milliy teleradiokompaniyasi, Oʻzbekiston Jurnalistlari ijodiy uyushmasi 7. Taʼlim jarayonini zamonaviy axborot-kommunikatsiya vositalarini qoʻllagan holda sifatli tashkil etish maqsadida elektron taʼlim resurslarini shakllantirish. 1. Asosiy darslik va oʻquv qoʻllanmalarini elektron shaklga oʻtkazish. 2. Axborot-resurs markazlarining avtomatlashtirilgan tizimiga elektron taʼlim resurslarini joylashtirish. doimiy Oʻzbekiston jurnalistika va ommaviy kommunikatsiyalar universitetining budjetdan tashqari mablagʻlari doirasida Oʻzbekiston jurnalistika va ommaviy kommunikatsiyalar universiteti 8. Taʼlim jarayoniga xalqaro taʼlim standartlariga asoslangan ilgʻor taʼlim texnologiyalari va oʻqitish usullarini joriy etish. 1. Universitet professor-oʻqituvchilarini chet davlatlarning yetakchi oʻquv va ilmiy markazlariga malaka oshirish (stajirovka)ga yuborish. 2. Xorijda malaka oshirgan professor- oʻqituvchilarning mahorat darslarini tashkil etish, taʼlim jarayoniga ilgʻor taʼlim texnologiyalari va oʻqitish usullarini joriy etish. 3. Chet el mutaxassislarini jalb etgan holda maʼruza va amaliy mashgʻulotlarni tashkil etish. 2018-yildan boshlab, reja asosida Oʻzbekiston jurnalistika va ommaviy kommunikatsiyalar universitetining budjet va budjetdan tashqari mablagʻlari doirasida Mutaxassislarni xorijda tayyorlash va vatandoshlar bilan muloqot qilish boʻyicha “El-yurt umidi” jamgʻarmasi, Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti 9. Mamlakatimizning yetakchi professor-oʻqituvchilari va olimlarini Universitet taʼlim yoʻnalishlari va magistratura mutaxassisliklarining fanlari boʻyicha dars berishga jalb etish. Yetakchi oliy taʼlim muassasalari hamda Oʻzbekiston Respublikasi Fanlar akademiyasining ilmiy-tadqiqot institutlaridan malakali va salohiyatli professor-oʻqituvchilar hamda olimlarni Universitetning tegishli kafedralariga jalb qilish. doimiy Oʻzbekiston jurnalistika va ommaviy kommunikatsiyalar universitetining budjet va budjetdan tashqari mablagʻlari doirasida Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti, Oʻzbekiston Jurnalistlari ijodiy uyushmasi 10. Iqtidorli talabalarning ilmiy-ijodiy jamiyatini tashkil etish, press-klub ochish. 1. Universitetning faol va iqtidorli talabalarining qiziqishlarini eʼtiborga olgan holda, ularni ilmiy-tadqiqot va ijodiy guruhlarga jalb qilish mexanizmini shakllantirish. 2. Universitet hududida “Buk-kafe”lar faoliyatini yoʻlga qoʻyish. doimiy Oʻzbekiston jurnalistika va ommaviy kommunikatsiyalar universitetining budjetdan tashqari mablagʻlari doirasida Oʻzbekiston jurnalistika va ommaviy kommunikatsiyalar universiteti 11. Ijodiy mahorat maktablarini tashkil etish. Professor-oʻqituvchilarni, olimlarni biriktirgan holda “ustoz-shogird” tizimini joriy etish. doimiy - Oʻzbekiston jurnalistika va ommaviy kommunikatsiyalar universiteti 12. Respublika ommaviy axborot vositalari, davlat hokimiyati va boshqaruv organlarining axborot xizmatlari, mamlakatimizda faoliyat yuritayotgan xalqaro tashkilotlar vakolatxonalari, turli jamgʻarmalarda talabalarning amaliyot oʻtash tizimini yanada takomillashtirish, tajribali amaliyotchilar rahbarligidagi “mahorat maktab”lari faoliyatini kengaytirish. 1. Oʻzbekistonning xorijiy davlatlardagi diplomatik vakolatxonalarida Universitet professor-oʻqituvchilari va talabalari uchun 3-4 haftalik malakaviy amaliyotlarni tashkil etish boʻyicha zarur chora-tadbirlar rejasini ishlab chiqib, belgilangan tartibda kelishuvdan oʻtkazish. 2. Universitetdan har yili iqtidorli talabalarni mazkur diplomatik vakolatxonalarga amaliyot oʻtash uchun yuborish. 3. Respublikadagi yirik ommaviy axborot vositalari (OʻzMTRK, OʻzEOAVMA, OʻzA, “Dunyo” AA, “Xalq soʻzi”, “Maʼrifat”, “Uzbekistan Today”, “Hurriyat”, Xalqaro press-klub va b.) tahririyatlari hamda vazirlik va idoralar axborot xizmatlari bilan Universitet hamkorligini yanada mustahkamlash. 4. Tajribali amaliyotchi jurnalistlar rahbarligidagi “mahorat maktab”lari faoliyatini zamon talablari darajasiga koʻtarish. 5. Universitet talabalarining mahoratini oshirish uchun ularni vazirlik va idoralarning axborot xizmatlariga jalb etish. doimiy Oʻzbekiston Jurnalistlari ijodiy uyushmasi mablagʻlari Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti, Oʻzbekiston Jurnalistlari ijodiy uyushmasi, Oʻzbekiston Milliy axborot agentligi, Oʻzbekiston Matbuot va axborot agentligi, Oʻzbekiston Milliy teleradiokompaniyasi II. Universitet ilmiy salohiyatni oshirish, ommaviy axborot vositalari sohalari boʻyicha ilmiy izlanishlar olib borish, innovatsion hamkorlikni yoʻlga qoʻyish 13. Oliy taʼlim — ilm-fan — ishlab chiqarish integratsiyasi asosida amaliyotga yoʻnaltirilgan ilmiy faoliyatni yoʻlga qoʻyish. 1. Ommaviy axborot vositalariga qarashli tarmoq (soha) tashkilotlarining ilmiy-texnik rivojlantirish yoʻnalishlari muammolariga bagʻishlangan mavzular bazasini shakllantirish. 2. Mavzular bazasidan foydalangan holda Universitetda xoʻjalik shartnomalari (grantlar loyihalari), bitiruv malakaviy ishlari, magistrlik va doktorlik dissertatsiyalarini bajarish. doimiy - Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti, Oʻzbekiston Milliy axborot agentligi, Oʻzbekiston Matbuot va axborot agentligi, Oʻzbekiston Milliy teleradiokompaniyasi 14. Universitet professor-oʻqituvchilari va tadqiqotchilarini, talabalarni jurnalistika sohalarining ilmiy-texnik muammolariga yoʻnaltirilgan ilmiy-tadqiqot ishlariga jalb qilish. 1. Jurnalistika sohalarining ilmiy-texnik muammolari bazasini shakllantirish va doimiy yangilab borish. 2. Universitet professor-oʻqituvchilari va tadqiqotchilarini, talabalarni jurnalistika sohalarining ilmiy-texnik muammolariga yoʻnaltirilgan ilmiy-tadqiqot ishlariga biriktirish. 3. Olingan natijalar amaliyotga joriy etilishiga, ular asosida xorijiy va mahalliy ilmiy jurnallarda maqolalar chop etilishida amaliy yordam koʻrsatish. doimiy Davlat ilmiy-texnika dasturlari doirasida oʻtkazilgan tanlov natijalari boʻyicha grantlarga ajratilgan mablagʻlar Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti, Oʻzbekiston Jurnalistlari ijodiy uyushmasi 15. Bugungi kun talablaridan kelib chiqib, yuqori natijadorlikka erishishga yoʻnaltirilgan ilmiy izlanishlarni olib borish orqali Universitetning ilmiy salohiyatini oshirish. 1. Universitetning ilmiy salohiyatini oshirish uchun mutaxassislik yoʻnalishlaridan kelib chiqib, falsafa doktori (PhD) hamda fan doktor (DSc)larini yetakchi oliy taʼlim muassasalari va Fanlar akademiyasining ilmiy-tadqiqot institutlarida maqsadli tayyorlashni yoʻlga qoʻyish. 2. Yetakchi oliy taʼlim muassasalari va Fanlar akademiyasining ilmiy-tadqiqot institutlariga yosh oʻqituvchilarni biriktirish, professor-oʻqituvchilar va xodimlarni ilmiy-tadqiqot ishlariga faol jalb etish. 3. Universitet axborot-resurs markazini xorijiy davlatlarning ilmiy jurnallari, yetakchi davriy nashrlari bilan doimiy taʼminlash, shu bilan birga professor-oʻqituvchilar, tadqiqotchilarning xorijiy mamlakatlarda oʻtkaziladigan xalqaro konferensiyalar, simpoziumlar va seminarlardagi ishtiroklarini rasmiy tartibda yoʻlga qoʻyish. doimiy Oʻzbekiston jurnalistika va ommaviy kommunikatsiyalar universitetining budjet va budjetdan tashqari mablagʻlari doirasida Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti, Oʻzbekiston Jurnalistlari ijodiy uyushmasi III. Universitetda maʼnaviy-maʼrifiy ishlar samaradorligini oshirish, ijtimoiy-maʼnaviy muhitni yanada sogʻlomlashtirish hamda yoshlarga yuksak maʼnaviyat gʻoyalarini chuqur singdirish ishlarida ularning ishtirokini kengaytirish 16. Universitetda maʼnaviy-maʼrifiy ishlarni yoʻlga qoʻyish, ularning samaradorligini oshirish va yanada takomillashtirish. 1. Maʼnaviy-maʼrifiy va tarbiyaviy ishlar boʻyicha boshqa oliy taʼlim muassasalaridagi ilgʻor ish tajribalarini oʻrganish va ularni ommalashtirish, aniq manzilli yillik ish rejalarini ishlab chiqish hamda amalga oshirishni taʼminlash. 2. Universitet axborot-resurs markazi, fakultetlari, kafedralarining maʼnaviy-maʼrifiy yoʻnalishdagi uslubiy materiallar, koʻrgazmali targʻibot vositalari, maʼnaviy-maʼrifiy va badiiy adabiyotlar, uslubiy qoʻllanmalar bilan taʼminlanganlik darajasini aniqlab, tegishli chora-tadbirlarni amalga oshirish. 3. Axborot-resurs markazida talabalar va professor-oʻqituvchilarning maʼnaviy-maʼrifiy sohaga oid adabiyotlardan foydalanish monitoringini olib borish hamda natijalarini Universitet (fakultet) Kengashida muhokama etib borish. 4. “Yangi kitoblar va uslubiy materiallar koʻrgazmasi” tadbirlarini oʻtkazish. 5. Talabalar oʻrtasida kitobxonlik madaniyatini shakllantirishga yoʻnaltirilgan tadbirlar, tanlovlar tizimli oʻtkazilishini yoʻlga qoʻyish. doimiy Oʻzbekiston jurnalistika va ommaviy kommunikatsiyalar universitetining budjet va budjetdan tashqari mablagʻlari doirasida Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti, Oʻzbekiston Jurnalistlari ijodiy uyushmasi 17. Oliy va oʻrta maxsus taʼlim vazirligi tomonidan tavsiya etilgan “Oliy taʼlim muassasalarining odob-axloq qoidalari” boʻyicha professor-oʻqituvchilar va talabalar oʻrtasida keng tushuntirish ishlarini olib borish. 1. Ishchi guruhni tuzish, “Oliy taʼlim muassasalarining odob-axloq qoidalari” boʻyicha professor-oʻqituvchilar va talabalar oʻrtasida keng tushuntirish ishlarini olib borish. 2. Ushbu qoidalarga rioya etish boʻyicha monitoring ishlarini amalga oshirish, uning natijalarini muhokama etib, zarur choralar koʻrib borish. 2018/2019 oʻquv yilidan boshlab, reja asosida har oyda bir marta - Oʻzbekiston jurnalistika va ommaviy kommunikatsiyalar universiteti, Oʻzbekiston yoshlar ittifoqining universitetdagi boshlangʻich tashkiloti 18. Ijtimoiy-maʼnaviy muhitni yanada sogʻlomlashtirish yuzasidan soʻrovlar oʻtkazish, soʻrovlar natijalarini Universitet (fakultet) Kengashida muhokama qilish asosida tegishli chora-tadbirlar belgilab borish. 1. Universitet maʼmuriyatida talabalar muammolarini oʻz vaqtida qayd qilish va hal qilishga qaratilgan “Ochiq eshiklar kuni”ni tashkil etish. 2. Taʼlim-tarbiya jarayonlarining darajasi va sifati haqida ijtimoiy soʻrovlar oʻtkazish hamda natijalari boʻyicha aniq vazifalar belgilash. har oyda bir marta har chorakda bir marta - Oʻzbekiston jurnalistika va ommaviy kommunikatsiyalar universiteti, Oʻzbekiston yoshlar ittifoqining universitetdagi boshlangʻich tashkiloti, Universitet kasaba uyushmalari boshlangʻich tashkiloti 19. Talabalar turar joylarida maʼnaviy-maʼrifiy ishlarni tashkil etish va ularning samaradorligini oshirish choralarini koʻrish. 1. Talabalar turar joylarida yashovchi talabalar bilan amalga oshiriladigan maʼnaviy-maʼrifiy tadbirlar rejasini ishlab chiqish va amalga oshirish. 2. Talabalar turar joylarini maʼnaviy-maʼrifiy yoʻnalishdagi targʻibot vositalari bilan jihozlash, axborot-resurs markazi (kutubxonalar), dam olish, sport-sogʻlomlashtirish, kompyuter xonalari va maishiy xizmat shoxobchalarida zarur shart-sharoitlar yaratish. 3. Talabalar turar joylarida maʼnaviy-maʼrifiy ishlarni tashkil etishda talabalarning oʻzini oʻzi boshqarish tizimidan keng foydalanish. 4. Toʻgaraklar faoliyatini yoʻlga qoʻyish va ularda talabalar qamrovini kengaytirish. 5. “Eng yaxshi talabalar turar joyi” tanlovining oliy taʼlim muassasasi bosqichini oʻtkazish va tanlov gʻoliblarini ragʻbatlantirish. doimiy Oʻzbekiston jurnalistika va ommaviy kommunikatsiyalar universitetining budjetdan tashqari mablagʻlari doirasida Oʻzbekiston jurnalistika va ommaviy kommunikatsiyalar universiteti, Oʻzbekiston yoshlar ittifoqining universitetdagi boshlangʻich tashkiloti, Oʻzbekiston Jurnalistlari ijodiy uyushmasi 20. Ijarada yashovchi talabalar bilan ishlash tizimini yanada takomillashtirish. 1. Ijarada yashovchi talabalarning roʻyxati va yashash manzillarini shakllantirish, ular bilan ishlash boʻyicha maʼnaviy-maʼrifiy tadbirlar rejasini tuzish va amalga oshirish. 2. Xonadonlardagi ijtimoiy-maʼnaviy muhit, talabalarning yashash sharoiti, dars tayyorlashi, dam olishi kabi holatlarni oʻrganib borish. 3. Ijarada yashovchi talabalarning yashash sharoitlarini nazorat qilish maqsadida profilaktika inspektori, mahalla oqsoqoli, ijarachi (uy egasi), dekan, talaba oʻrtasida hamkorlik ishlarini yoʻlga qoʻyish. doimiy - Oʻzbekiston jurnalistika va ommaviy kommunikatsiyalar universiteti, Oʻzbekiston yoshlar ittifoqining universitetdagi boshlangʻich tashkiloti, Toshkent shahar ichki ishlar bosh boshqarmasi 21. Professor-oʻqituvchilar va talabalar oʻrtasida korrupsiyaga qarshi kurash, huquqbuzarlik va jinoyatchilikning oldini olishda jamoatchilik bilan hamkorlikdagi faoliyatni yanada rivojlantirish, profilaktika chora-tadbirlarini samarali amalga oshirish. 1. Professor-oʻqituvchilar va talabalar oʻrtasida huquqbuzarlik va jinoyatchilikning oldini olishda jamoatchilik bilan hamkorlikdagi faoliyatni amalga oshirish. 2. Belgilangan muddatlarda professor-oʻqituvchilar va talabalar hamda huquqni muhofaza qiluvchi organlar ishtirokida davra suhbatlarini oʻtkazish. doimiy - Toshkent shahar prokuraturasi, Toshkent shahar ichki ishlar bosh boshqarmasi, Oʻzbekiston jurnalistika va ommaviy kommunikatsiyalar universiteti, Oʻzbekiston yoshlar ittifoqining universitetdagi boshlangʻich tashkiloti 22. Talabalar davomatini onlayn nazorat qilish tizimini joriy etish. Universitetda tahsil olayotgan talabalar hamda professor-oʻqituvchilar uchun shaxsni identifikatsiyalash (ID) kartasini joriy etish. 2018-yil sentabr Oʻzbekiston jurnalistika va ommaviy kommunikatsiyalar universitetining budjetdan tashqari mablagʻlari doirasida Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti 23. Universitet professor-oʻqituvchilari va talabalari uchun “Yoshlar ijodiyot klubi” faoliyatini samarali tashkil etish. Universitetning “Yoshlar ijodiyot klubi” bazasida ijtimoiy hududlarni yaratish, jumladan: - media markaz; - bufet; - Wi-Fi zona; - musiqa va ovoz yozish studiyasi; - talabalar teatr studiyasi; - press-klub. 2018 — 2020-yillar davomida Oʻzbekiston jurnalistika va ommaviy komunikatsiyalar universitetining budjetdan tashqari mablagʻlari doirasida Oliy va oʻrta maxsus taʼlim vazirligi, Oʻzbekiston jurnalistika va ommaviy kommunikatsiyalar universiteti, Oʻzbekiston Jurnalistlari ijodiy uyushmasi IV. Universitetda amalga oshiriladigan qurilish, mukammal taʼmirlash, rekonstruksiya qilish va jihozlash ishlari 24. Universitetning oʻquv binolari va inshootlarida qurilish-taʼmirlash va hududini obodonlashtirish ishlarini amalga oshirish. 1. Bosh bino va ustaxonada qurilish-taʼmirlash ishlarini bajarish. 2. Taʼlim yoʻnalishlarining xususiyatidan kelib chiqqan holda, oʻquv binolarida qurilish-taʼmirlash ishlarini bajarish va auditoriyalarni jihozlash. 3. Talabalar turar joyini qurish va jihozlash ishlarini bajarish. 4. Ustaxona binosida Axborot-resurs markazi hamda Yoshlar ijodiyot klubini joylashtirish maqsadida qurilish-taʼmirlash ishlarini bajarish, zamonaviy axborot texnologiyalari vositalari bilan jihozlash. 5. Universitet sport inshootlarida qurilish-taʼmirlash ishlarini bajarish va zamon talablari darajasida jihozlash. 6. Universitet oshxonasida qurilish-taʼmirlash ishlarini bajarish. 7. Universitet hududini zamonaviy landshaft dizayni asosida obodonlashtirish. 2019 — 2021-yillar davomida Oʻzbekiston Respublikasi Vazirlar Mahkamasi huzuridagi Oʻzbekiston Respublikasining rivojlanish davlat dasturlarini moliyalashtirish jamgʻarmasi mablagʻlari Oliy va oʻrta maxsus taʼlim vazirligi, Investitsiyalar boʻyicha davlat qoʻmitasi, Moliya vazirligi, Iqtisodiyot vazirligi, Qurilish vazirligi 25. Universitetning oʻquv binolarini zamonaviy asbob va uskunalar bilan jihozlash. Taʼlim va kadrlar tayyorlash sifatini oshirish maqsadida universitetda yangi ochiladigan oʻquv laboratoriyalari, mini tele-radio va fotostudiyalarni zamonaviy asbob-uskuna va jihozlar bilan taʼminlash. 2018 — 2021-yillar davomida Oʻzbekiston Respublikasi Vazirlar Mahkamasi huzuridagi Oʻzbekiston Respublikasining rivojlanish davlat dasturlarini moliyalashtirish jamgʻarmasi mablagʻlari Oliy va oʻrta maxsus taʼlim vazirligi, Investitsiyalar boʻyicha davlat qoʻmitasi, Moliya vazirligi, Iqtisodiyot vazirligi, Oʻzbekiston jurnalistika va ommaviy kommunikatsiyalar universiteti, Oʻzbekiston Jurnalistlari ijodiy uyushmasi Shifr Taʼlim yoʻnalishlari (mutaxassisliklar) nomi 2018/2019 oʻquv yili qabul rejasi Jami shu jumladan: grant kontrakt Bakalavriat Jami 100 31 69 5220100 Jurnalistika (faoliyat turlari boʻyicha) 60 19 41 Bosma ommaviy axborot vositalari jurnalistikasi 15 5 10 Teleradio jurnalistikasi 15 5 10 Internet jurnalistika 10 3 7 Xalqaro jurnalistika 10 3 7 Sport jurnalistikasi 10 3 7 raqamsiz Axborot xizmati va jamoatchilik bilan aloqalar 20 6 14 raqamsiz Mediadizayn 10 3 7 raqamsiz Mediamarketing va reklama 10 3 7 Magistratura Jami 30 8 22 5A220101 Jurnalistika (faoliyat turlari boʻyicha) 9 3 6 Bosma ommaviy axborot vositalari jurnalistikasi 3 1 2 Siyosiy-huquqiy jurnalistika 3 1 2 Internet jurnalistika 3 1 2 5A220101 Oliy jurnalistika kurslari 6 - 6 5A220102 Xalqaro jurnalistika 3 1 2 5A220104 Noshirlik ishi va muharrirlik 3 1 2 5A220105 Axborot xizmatlari texnologiyalari 3 1 2 5A220103 Televideniye va radio eshittirish 3 1 2 raqamsiz Mediamenedjment 3 1 2 T/r Kadrlar buyurtmachilari nomi Talabalar soni Bakalavriat 100 1. Respublika, viloyat, tuman, shahar ommaviy axborot vositalari 28 2. Oʻzbekiston Milliy teleradiokompaniyasi 22 3. Vazirlik va idoralarning matbuot xizmatlari 20 4. Oʻzbekiston Matbuot va axborot agentligi 16 5. Oʻzbekiston Milliy axborot agentligi 14 Magistratura 30 1. Vazirlik va idoralarning matbuot xizmatlari 6 2. Oʻzbekiston jurnalistika va ommaviy kommunikatsiyalar universiteti 5 3. Oʻzbekiston Milliy axborot agentligi 5 4. Oʻzbekiston Milliy teleradiokompaniyasi 5 5. Oʻzbekiston Matbuot va axborot agentligi 5 6. Respublika, viloyat, tuman, shahar ommaviy axborot vositalari 4 Jami 130 T/r Taʼlim yoʻnalishlari va mutaxassisliklari nomi Amaliyot turlari (bakalavriat/magistratura) va oʻtkazish obyektlari Oʻquv-tanishuv amaliyoti obyekti Oʻquv amaliyoti obyekti Ishlab chiqarish amaliyoti/ ilmiy amaliyot (stajirovka) obyekti 1. Jurnalistika (faoliyat turlari boʻyicha) 1. Oʻzbekiston Milliy teleradiokompaniyasi. 2. Oʻzbekiston Matbuot va axborot agentligi. 3. Respublika, viloyat, tuman, shahar ommaviy axborot vositalari. 1. Oʻzbekiston Milliy axborot agentligi. 2. Oʻzbekiston Milliy teleradiokompaniyasi. 3. Oʻzbekiston Matbuot va axborot agentligi. 4. Respublika, viloyat, tuman, shahar ommaviy axborot vositalari. 5. Vazirlik va idoralarning matbuot xizmatlari. 1. Oʻzbekiston Milliy axborot agentligi. 2. Oʻzbekiston Milliy teleradiokompaniyasi. 3. Oʻzbekiston Matbuot va axborot agentligi. 4. “Dunyo” axborot agentligi va axborot agentliklarining xalqaro boʻlimlari. 5. Respublika, viloyat, tuman, shahar ommaviy axborot vositalari. 6. Vazirlik va idoralarning matbuot xizmatlari. 2. Axborot xizmati va jamoatchilik bilan aloqalar 1. Vazirlik va idoralarning matbuot xizmatlari. 2. Respublika, viloyat, tuman, shahar ommaviy axborot vositalari. 1. Vazirlik va idoralarning matbuot xizmatlari. 2. Respublika, viloyat, tuman, shahar ommaviy axborot vositalari. 1. Vazirlik va idoralarning matbuot xizmatlari. 2. Respublika, viloyat, tuman, shahar ommaviy axborot vositalari. 3. Mediadizayn 1. Oʻzbekiston Milliy teleradiokompaniyasi. 2. Oʻzbekiston Milliy axborot agentligi. 3. Respublika, viloyat, tuman, shahar ommaviy axborot vositalari. 1. Oʻzbekiston Milliy teleradiokompaniyasi. 2. Oʻzbekiston Milliy axborot agentligi. 3. Respublika, viloyat, tuman, shahar ommaviy axborot vositalari. 1. Oʻzbekiston Milliy teleradiokompaniyasi. 2. Oʻzbekiston Milliy axborot agentligi. 3. Respublika, viloyat, tuman, shahar ommaviy axborot vositalari. 4. Mediamarketing va reklama 1. Oʻzbekiston Milliy teleradiokompaniyasi. 2. Oʻzbekiston Matbuot va axborot agentligi. 3. Respublika, viloyat, tuman, shahar ommaviy axborot vositalari. 1. Oʻzbekiston Milliy axborot agentligi. 2. Oʻzbekiston Milliy teleradiokompaniyasi. 3. Oʻzbekiston Matbuot va axborot agentligi. 4. Respublika, viloyat, tuman, shahar ommaviy axborot vositalari. 5. Vazirlik va idoralarning matbuot xizmatlari. 1. Oʻzbekiston Milliy axborot agentligi. 2. Oʻzbekiston Milliy teleradiokompaniyasi. 3. Oʻzbekiston Matbuot va axborot agentligi. 4. Respublika, viloyat, tuman, shahar ommaviy axborot vositalari. 5. Vazirlik va idoralarning matbuot xizmatlari. Magistratura mutaxassisliklari boʻyicha 1. Jurnalistika (faoliyat turlari boʻyicha) - - 1. Oʻzbekiston Milliy teleradiokompaniyasi. 2. Oʻzbekiston Milliy axborot agentligi. 3. Oʻzbekiston Matbuot va axborot agentligi. 4. Respublika, viloyat, tuman, shahar ommaviy axborot vositalari. 2. Oliy jurnalistika kurslari - - 1. Oʻzbekiston Milliy teleradiokompaniyasi. 2. Oʻzbekiston Milliy axborot agentligi. 3. Oʻzbekiston Matbuot va axborot agentligi. 4. Respublika, viloyat, tuman, shahar ommaviy axborot vositalari. 5. Vazirlik va idoralarning matbuot xizmatlari. 3. Xalqaro jurnalistika - - 1. Oʻzbekiston Milliy teleradiokompaniyasi. 2. Oʻzbekiston Milliy axborot agentligi. 3. “Dunyo” axborot agentligi va axborot agentliklarining xalqaro boʻlimlari. 4. Respublika, viloyat, shahar ommaviy axborot vositalarining xalqaro boʻlimlari. 4. Noshirlik ishi va muharrirlik - - 1. Oʻzbekiston Matbuot va axborot agentligi. 2. Respublika, viloyat, tuman, shahar ommaviy axborot vositalari. 5. Axborot xizmatlari texnologiyalari - - 1. Oʻzbekiston Milliy teleradiokompaniyasi. 2. Vazirlik va idoralarning matbuot xizmatlari. 3. Respublika, viloyat, tuman, shahar ommaviy axborot vositalari. 6. Televideniye va radio eshittirish - - 1. Oʻzbekiston Milliy teleradiokompaniyasi. 2. “Oʻzbekkino” Milliy agentligi. 7. Mediamenedjment - - 1. Oʻzbekiston Milliy axborot agentligi. 2. Oʻzbekiston Milliy teleradiokompaniyasi. 3. Oʻzbekiston Matbuot va axborot agentligi. 4. Respublika, viloyat, tuman, shahar ommaviy axborot vositalari.